Всичко показва, че през първите години бракът на Катерина и Хенри VIII е щастлив и перспективен, докато не се появяват първите притеснения на краля от дългогодишната липса на мъжки наследник на короната. Династията Тюдор е още млада и положението ѝ на престола не може да се счита за сигурно без наличието на наследник, който да продължи мъжката линия на унаследяване на престола. А липсата на такъв създава предпоставка от оспорване на правата върху короната на наследниците на Хенри VIII ако те са от женски пол. В спомените още витае и призракът на гражданската война от 1485 – 1495, последният път, през който английският престол е обект на спорове между различни претенденти за него. Хенри VIII започва да вярва, че е обречен да остане без наследник, тъй като е нарушил църковните канони и се е оженил за съпругата на брат си.